Diari Oficial de la Generalitat Valenciana


Sumari del DOGV 4610, del 17-10-2003 (2003/11889)

RESOLUCIÓ de 8 d'octubre de 2003, del director general de Gestió del Medi Natural, per la qual s'augmenta en tres el nombre de beneficiaris i s'incrementa l'import de la Resolució de 30 d'abril que resolia la convocatòria de subvencions destinades a la realització d'activitats de voluntariat ambiental en prevenció d'incendis forestals durant l'any 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/11678


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 8 d'octubre de 2003, del director general de Gestió del Medi Natural, per la qual s'augmenta en tres el nombre de beneficiaris i s'incrementa l'import de la Resolució de 30 d'abril que resolia la convocatòria de subvencions destinades a la realització d'activitats de voluntariat ambiental en prevenció d'incendis forestals durant l'any 2003. [2003/M11022]
  
Vista l'Ordre de 26 de setembre de 2002, de la Conselleria de Medi Ambient, per la qual s'estableix un règim de subvencions destinades a la realització d'activitats de voluntariat ambiental en prevenció d'incendis forestals.
  
Vista l'Ordre de 3 d'abril de 2003, de la Conselleria de Medi Ambient, per la qual es fan públics la línia de subvenció i l'import global màxim que finança per a l'any 2003 les activitats de voluntariat ambiental en prevenció d'incendis forestals, amb un import de 577.825,58 euros.
  
D'acord amb l'Ordre de 17 de setembre de 2003, de la Conselleria de Territori i Habitatge, per la qual es fa públic un import complementari de 14.250,00 euros per a finançar les activitats de voluntariat ambiental no incloses en la Resolució de 30 d'abril de 2003.
  
Atés que d'acord amb l'ordre primera, les subvencions estan destinades a l'execució de projectes de voluntariat que puguen contribuir a la prevenció i vigilància enfront dels incendis forestals mitjançant acciones dirigides al control i la informació de visitants, al control del compliment de les distintes normatives aplicables, a la vigilància dissuasiva i a l'aplicació de programes d'educació ambiental.
  
Atés que la comissió ha valorat les distintes peticions d'acord amb les condicions previstes en la convocatòria, resolc:
  
Article únic
  
Concedir les subvencions la quantia i el cost acceptat de les quals s'assenyala en l'annex I per als grups indicats, les activitats i zones d'actuació especificades en els projectes referits.
  
Contra aquesta resolució, que posa fi a la via administrativa, s'hi pot interposar recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Territori i Habitatge en el termini d'un mes, comptador des de l'endemà de la notificació, de conformitat amb el que estableixen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 8 d'octubre de 2003.- El director general de Gestió del Medi Natural (p. d. Resolució 22.08.2003 DOGV 4.571): Francisco Javier Gómez Martín.
  
ANNEX I
  
(Concessions)
  
PROVÍNCIA: ALACANT
  
GRUP SUBVENCIÓ
  
R.E.X.U. LOS PERLITOS (ALCOI) 2.000,00
  
ASSOCIACIÓ CULTURAL LOS PERLITOS (ALCOI) 5.250,00
  
AJUNTAMENT DE SALINAS 7.000,00